Chilonzor ko‘prigida Lacetti va Iveco evakuatori ishtirokida YTH sodir bo‘ldi

Toshkent shahri Chilonzor tumanidagi Bunyodkor ko‘chasida Lacetti hamda evakuator avtomobili ishtirokida yo‘l transport hodisasi sodir bo‘ldi. Bu haqda YHXBB xabar qilgan.
YHXBB bergan dastlabki ma’lumotlarga ko‘ra, 2020-yil 11-noyabr kuni soat 18:50 larda Chilonzor tumani Bunyodkor ko‘chasidagi avtomobil ko‘prigi ustida 1998-yilda tug‘ilgan L.A. boshqaruvidagi Lacetti ehtiyotsizlik oqibatida qarama-qarshi bo‘lakka o‘tib ketib, qarshisidan kelayotgan 1976-yilda tug‘ilgan M.A. boshqaruvidagi Iveco maxsus evakuatori bilan to‘qnashgan.

YTH oqibatida Lacetti haydovchisi 22 yoshli L.A. tan jarohati bilan shifoxonaga olib ketilgan.
Mazkur holat yuzasidan Chilonzor tumani IIO FMB YHXB tomonidan surishtiruv ishlari olib borilmoqda.

YHXBB haydovchilardan belgilangan qoidalarga, tezlik me’yoriga, yo‘l belgilari va chiziqlari talablariga amal qilish, o‘zi va o‘zgalar salomatligini xavf ostiga qo‘ymaslikni so‘ragan.